ÅR A

**26. ALMINDELIGE SØNDAG**

P: Kære kristne! I dette liv har vi til opgave at søge det rette og undgå det forkerte.

Lad os bede om nåde til at vælge og handle ret:

1. At alle, som er blevet oplyst af Evangeliets sandhed,

i deres valg og handlinger må følge Kristi kald.

Derom beder vi.

A: Herre, hør vor bøn.

2. At vore politikere

ikke må love mere, end de kan holde,

og at de må holde, hvad de lover.

Derom beder vi.

A: Herre, hør vor bøn.

3. At de, som lider og angrer,

fordi de har valgt eller handlet forkert,

må få hjælp til at tage imod Evangeliets håb om frelse.

Derom beder vi.

A: Herre, hør vor bøn.

4. At vi, som på dette sted har sagt ja til Kristi kald,

også med vort liv må følge kaldet.

Derom beder vi.

A: Herre, hør vor bøn.

P: Himmelske Fader,

du, som kaldte både jøder og hedninger

til at arbejde i din vingård,

giv os alle, at vi trofast må udføre de opgaver,

du giver os.

Ved Kristus, vor Herre.

A: Amen.